**NÁRODNÁ RADA SLOVENSKEJ REPUBLIKY**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## VI. volebné obdobie

Číslo: PREDS-887/2012

**325a**

**S p o l o č n á s p r á v a**

**výborov Národnej rady Slovenskej republiky o prerokovaní zákona z 26. októbra 2012, ktorým sa mení a dopĺňa zákon Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 325) v druhom čítaní**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Predseda Národnej rady Slovenskej republiky rozhodnutím č. 299 z 19. novembra 2012 pridelil **zákon z 26. októbra 2012, ktorým sa mení a dopĺňa zákon Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 325)** na prerokovanie:

**Ústavnoprávnemu výboru** Národnej rady Slovenskej republiky

a

**Výboru** Národnej rady Slovenskej republiky **pre verejnú správu a regionálny rozvoj;**

Prezident republiky v zmysle čl. 102 ods. 1 písm. o) Ústavy Slovenskej republiky svojim rozhodnutím č. 3044-2012-BA z  19. novembra 2012 vrátil **zákon z 26. októbra 2012, ktorým sa mení a dopĺňa zákon Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov** na opätovné prerokovanie Národnej rade Slovenskej republiky.

**I.**

Uviedol dôvody a v časti III navrhol 1 pripomienku:

V čl. I dvadsiatom piatom bode v § 31c ods. 2 a 3 sa slová „do 1. januára 2012“ nahrádzajú slovami „do 1. januára 2013“.

Výbory prerokovali vrátený zákon v lehote určenej rozhodnutím predsedu Národnej rady Slovenskej republiky.

**Ústavnoprávny výbor**  Národnej rady Slovenskej republiky prerokoval **zákon z 26. októbra 2012, ktorým sa mení a dopĺňa zákon Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov** na svojej 19. schôdzi, uznesením č. 139 z  20. novembra 2012 vyjadril **súhlas** s pripomienkou uvedenou v III. časti rozhodnutia prezidenta SR a **odporučil** zákon z 26. októbra 2012, ktorým sa mení a dopĺňa zákon Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov **schváliť** s pripomienkou prezidenta republiky.

**Výbor** Národnej rady Slovenskej republiky **pre verejnú správu a regionálny rozvoj** prerokoval **zákon z 26. októbra 2012, ktorým sa mení a dopĺňa zákon Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov** na svojej 12. schôdzi, uznesením č. 58 z  27. novembra 2012 vyjadril **súhlas** s pripomienkou uvedenou v III. časti rozhodnutia prezidenta SR a **odporučil** zákon z 26. októbra 2012, ktorým sa mení a dopĺňa zákon Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov **schváliť** s pripomienkou prezidenta republiky.

**II.**

Gestorský výbor na základe stanoviska Ústavnoprávneho výboru NR SR a Výboru NR SR pre verejnú správu **odporúča** Národnej rade Slovenskej republiky

**pripomienku, ktorá vyplynula z rozhodnutia prezidenta pod bodom III a ktorá znie:**

V  čl. I  dvadsiatom piatom bode v § 31c ods. 2 a 3 sa slová „do 1. januára

2012“ nahrádzajú slovami „do 1. januára 2013“.

**s c h v á l i ť.**

Zároveň odporúča **zákon z 26. októbra 2012, ktorým sa mení a dopĺňa zákon Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov,** v znení pripomienky prezidenta Slovenskej republiky **schváliť.**

**III.**

 **Spoločná správa** výborov Národnej rady Slovenskej republiky o prerokovaní **zákona z 26. októbra 2012, ktorým sa mení a dopĺňa zákon Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov,** vráteného prezidentom Slovenskej republiky na opätovné prerokovanie Národnou radou Slovenskej republiky (tlač 325a) **bola schválená v druhom čítaní** uznesením **Výboru** Národnej rady Slovenskej republiky **pre verejnú správu a regionálny rozvoj** dňa **27. novembra 2012** č. **60.**

 Zároveň gestorský výbor poveril spravodajcu, aby predniesol spoločnú správu výborov na schôdzi Národnej rady Slovenskej republiky.

**Igor C H O M A, v.r.**

predseda Výboru NR SR

pre verejnú správu a regionálny rozvoj

V Bratislave 27. novembra 2012